Mentool

Mentool on orgaaniline ühend, mida saadakse kas sünteesimisel või põldmündist, piparmündist või teistest mündilistest. 

Puhas mentool on läbipaistev või valkjas vahataoline kristalne aine, mis on toatemperatuuril tahke ja sulab veidi kõrgematel temperatuuridel. Põhiline looduses esinev mentooli vorm on (−)-mentool. 

Mentoolil on lokaalne anesteetiline ja ärritusevastane toime. Seda kasutatakse laialdaselt kui vahendit näiteks külmetusel tekkinud kurgu ärrituse leevendamiseks. Mentool käitub ka kui nõrk κ-opioidi retseptori agonist. Mentooli omadus keemiliselt aktiveerida naha külmatundlikke TRPM8 retseptoreid on põhjuseks, miks mentooliaurude sissehingamisel, mentooli sisaldava söömisel või mentooli nahale määrimisel tekib jaheduse tunne.

Orgaanilised ühendid